**חשיפה לנושא השנתי | צעד ראשון (40-60 דק')**

שם הפעולה הבאה- מסגרות שייכות

**מטרות-**

1. חשיפת הנושא השנתי לחניכיםות
2. התעניינות ראשונית ורתימת החניכים
3. למידה על ביטויים הקשורים לצעדים

**מהלך**

1. **מה נשמע? (5 דק')** מציגים לחניכיםות כל מיני פרצופים. החניכים צריכים לבחור מה המצב רוח שלהם היום ולמה הם מרגישים כך.
2. **חפש את המטמון (15-20 דק')**

א. החניכיםות יצטרכו לחפש אותיות גדולות בבית הנוער. האותיות הן "צעד ראשון". בהתחלה נבקש מהם לחפש אותיות ואם לא ימצאו, נבקש מהם כל פעם להביא לנו את האות הבאה. קודם צ' אחר כך ע' וכד'.

ב. לאחר שמצאו את האותיות, עליהם לנסות ולקרוא את הטקסט.

1. **צעדים (5-10 דק')**

נשאל את החניכיםות ונבקש להדגים בכל פעם:

* מהו צעד?
* איך נראים צעדים של אנשים? (מסתובבים בחדר)
* איך נראים צעדים של פילים? (מדמים פילים)
* איך נראים צעדים של קנגרו?
* איך נראים צעדים של נמלה?
* איך נראים צעדים של צ'יטה?
* איך נראים צעדים של בת יענה?
* איך נראים צעדים של צפרדע? (וכו')

1. **חשיפת הפרויקט (5 ד')** מסכמים: צעד ראשון הוא ביטוי שמדבר על הפעם הראשונה ש…
* יש לכם דוגמאות לדברים שעשיתם בפעם הראשונה? רוצים לשתף?

 ניתן דוגמא:

* זוכרים את הפעם הראשונה שהגעתם לכיתה א'?
* או פעם ראשונה שהגעתם לגן?
* איך הרגשתם?
1. **משחקים שלוש מקלות (10-15 דק')** מחלקים לתור וקובעים את הסדר (מי ראשון, מי שני, מי שלישי והלאה). שלושה מקלות מסודרים במקביל זה לזה כאשר המרווח ביניהם קבוע. בתחילת המשחק המרחק בין המקלות יהיה קטן. כל משתתף בתורו צריך לעבור שלושה מקלות בקפיצה משולשת, כלומר, לעבור את שלושת המקלות בדילוגים, כאשר בין מקל למקל רשאי המשתתף להניח את אחת מרגליו פעם אחת בלבד. מי שלא מצליח, כלומר אינו עובר את המקל השלישי או מי שדורך פעמיים ברווח בין מקל למקל - נפסל ויוצא. על פי הקפיצה של הקופץ האחרון, הוא "המרחיק", מזיזים את המקל האחרון ומתקנים את מיקומו של המקל האמצעי כך שהמרחק בין שלושת המקלות ישאר שווה.
2. **מסכמים (5-10 דק'):** שיחקנו שלוש מקלות. במשחק התחלנו בצעדים קטנים ואז עברנו לצעדים גדולים. בהתחלה ניסינו בצעדים קטנים ואז כשהבנו את המשחק תרגלנו את הצעדים, יכולנו להרשות לעצמנו לקפוץ צעדים גדולים יותר.

גם צמד המילים "צעד גדול וצעד קטן" משמשים ביטוי בשפה שלנו.

* מי מכיר את המשפט: "צעד קטן לאדם צעד גדול לאנושות"?
* מאיפה המשפט הזה מגיע?

ניל אמסטרונג, אסטרונאוט אמריקאי אמר את זה כשהגיע לירח וצעד עליו.

* למה הוא התכוון? (האדם עושה צעדים קטנים על הירח אבל הצעדים האלה הם מאוד משמעותיים לכל בני האדם. הביטוי צעד גדול לא מבטא הליכה אלא להסביר עד כמה משמעותי בשביל כולנו שהצלחנו להגיע לירח.
* רוצים לנסות להשתמש בביטוי בעצמכם?
* מה היה צעד גדול עבורכם? משהו שעשיתם והוא היה לכם משמעותי.
1. **סיכום (5 דק') -** איך היה? עם מה אני יוצא.ת? תובנה מרכזית וכו'

**עזרים**

* אותיות "צ-ע-ד- -ר-א-ש-ו-ן-" בגודל מתאים למחבוא בבית הנוער
* מוזיקה בזמן שהחניכים מסתובבים ועושים צעדים (או שיעשו קולות)
* שלוש מקלות